Кăнна Кушки

Кăнна Кушки  (, ) — Тутарстанăн Теччĕ районĕнчи чăваш ялĕ. Кăнна шывĕ хĕрринче вырнаçнă. Кунта Яковлев Иван Яковлевич (1848-1930) çуралса ÿснĕ.

Тавралăх
Ялтан 4 çухрăмра Хулаш (хула вырăнĕ) пур. Çав вырăна пĕр вăхăт хушши Кăнна Кушки çыннисем уйрăлса тухса пурăннă, ялĕ те Хулаш ятлах пулнă;  кайран çынсем каялла таврăнса Хулашкасси пуçарса янă. Кăнна Кушкипе Хулаш хушшинче Кĕçĕн Ур тата Аслă Ур çырмисем пур. Çаван пекех Иванскипе (12 кил, 18 çын) Маевка ялĕсем уйрăлса тухнă. 

Ялпа юнашар 4 çăл пур, вĕсене тирпейленĕ. Вĕсем шутĕнче Макласапа Караска.

Кунçул
1593/94-мĕш çулсенче Çерпӳ уесĕнчи Кушкă вулăсĕнчи ясак хресченĕсем Тинпайпа Кизилпай Янышевсем юлташĕсемпе Хырла хĕррине куçса Тимпаел ялĕ никĕсленĕ.

1705 çулта Хырал хĕрринчи çĕрĕсен пăрахса Кăнна юханшывĕ хĕрринче çĕнĕ ял никĕсленнĕ. Çав çулах вырăс хресченĕсене Семен Макарьевпа юлташĕсене çав пушă ялта ясак уйăрса панă

Халăх йышĕ, ял тытăмĕ
1727 çулхи пĕрремеш ревизи вăхăтĕнче ялта 144 ясак хресченне палăртнă. 1762-мĕш çулта 199 арçын, 215 хĕрарăм.    

Ялта ял тăрăхĕн çурчĕ, "Память Яковлева" ПСХК правленийĕ, вăтам шкул,фельдшер пункчĕ, клуб, И.Я. Яковлев музейĕ, ял вулавăшĕ, почта, часавай, сбербанк уйрăмĕ пур.  Яла газпроводпа водопровод кĕртнĕ. Пӳрт çумĕнче 33 сотка çĕр лаптăкĕ Научный отчет по проекту "Чуваши Приволжского округа". Чебоксары, 2002. 192 с..

Ялти урамсен, паллах официаллă ячĕсем пур. Çав вăхăтрах вĕсен кулленхи калаçусенче усă куракан ячĕсем пирки те калама пулать. Кĕтескас, Хулаш касси, Чечен кас.

 Яковлев палăкĕ 
2008 çулхи ака уйăхĕн 18-мĕшĕнче И.Я. Яковлев çуттатуртавçă çуралнăранпа 160 çул çитнипе ялта ун палăкĕ туса хучĕç. Скульпторĕ В. Нагорнов. Уçнă церемонинче Чăваш Енрен, Тутарстан Республикинчен, Чĕмпĕр облаçĕнчен сумлă çынсем килсе пухăнчĕç. Паян палăк уçрĕç  — «Сувар» хаçатăн 2008-04-18-мĕшĕн кăларăмĕнчи статья.

 Паллă çынсем, ытти харкамлăхсем 
 Иванов Игнатий Иванович — çыравçă.
 Максимов-Кошкинский Иоаким Степанович —  актёр, режиссёр, чăваш театрне тата "Чăвашкино" студие йĕркелекенĕ.
 Казакова Анна Григорьевна — чăваш юрăçи.
 Петĕркки, Тиххăн — çыравçă.
 Резюков Николай Андреевич (1998-1969 — чĕлхеçĕ, лексикограф, Н.И.Ашмарин вĕренекенĕ тата ĕçне малалла тăсаканĕДегтярёв Г. А. Чăваш энциклопедийĕнчи статья..
 Рекеев Алексей Васильевич — сăваплăхçă, вĕрентевçĕ, çуттатуртаслăх ĕçлевçи.
 Яковлев Иван Яковлевич (1848-1930) — чăвашсен аслă çуттатуртавçи.
 Алга Александр Егорович- çыравçă, поэт.
 Максимова Зоя СтепановнаКОНЦЕРТ УДИВИТЕЛЬНОЙ ЖИЗНИ — филолог, куçаруçă,   К.Н.Эсливанова тата С.М.Максимов хĕрĕ.

 Вуламалли 
 Асăрхавсем 

 Каçăсем 
 «Сывлӑмпи» ансамбль Иван Яковлев уҫнӑ шкулта пулнӑ

Категори:Тутарстан
Категори:Тутарстанри Теччĕ районĕн ялĕсем